Hy moet nie ’n nuweling wees nie, sodat sodat hy nie verwaand word en in dieselfde oordeel as die duiwel val nie.
Hierdie preek gaan oor gesag en die plek wat gesag het in die raad van die Here asook in ons eie lewens. Ons let daarom op na die volgende dinge:
As ons wil praat oor gesagsverwerping en verwaandheid, is daar nie ’n beter voorbeeld as dié van die duiwel nie.
Daarna het die tweede sondeval plaasgevind. Dit was die een in die Paradys waar die Satan die mens tot sonde verlei het.
Hoe ken ons die gesag van God? Natuurlik ken ons dit in die eerste plek uit die openbaring van die Here in die Bybel.
Die Here openbaar sy gesag egter ook in die geskiedenis wat in die Bybel beskryf word, want dit openbaar hoe God alle gebeurtenisse in alle volke se geskiedenis beplan en uitvoer. Dit is gesag.
Daaruit behoort dit vir ons duidelik te wees dat ons ook, net soos die res van die skepping, onder die gesag van God staan.
Daarom openbaar die Here in Romeine 13 dat ons aan die owerheid gehoorsaam moet wees, omdat God aan die owerheid die gesag toeken om die swaard te hanteer.
Wanneer die owerheid byvoorbeeld die doodstraf uitspreek oor ’n moordenaar, is dit die Here wat hierdie straf oor die oortreder beskik, omdat die Here die wetgewer gebruik om sy gesag uit te voer.
Die Here beskik nie noodwendig ’n regering van wie ons hou of in wie ons volle vertroue het nie. Maar dit maak nie dat ons die gesag van die owerheid van die dag mag verwerp nie.
Die Here openbaar sy gesag ook in ander gesagsvorme wat oor ons gestel is, byvoorbeeld die gesag van ons ouers en ons meerderes.
Samevattend kan ons dit so stel: Alle vorme van gesag wat daar oor ons is, is deur God oor ons gestel. Daarom moet ek my aan sodanige gesag onderwerp. In beginsel onderwerp ek my dus aan die Here as ek my onderwerp aan gesag wat oor my gestel is.
Daar is in die vyfde gebod iets baie belangriks wat u net moet oplet. Die vyfde gebod praat net van gesagstrukture wat tot eer van God is.
In ons wêreld is dit moontlik dat jy onder ’n gesagsliggaam kan beland wat nie die gesag van God erken nie.
Dit kan ook wees dat jy onder sodanige gesag verplig mag word om dinge te doen wat nie tot eer van die Here is nie.
Daarmee word die beginsel vir ons ook duidelik gegee: Alle gesag wat uit God en tot God is, moet gehoorsaam word.
Gesag wat hom teen God verhef, moet verwerp word en daaroor moet ons heers, soos wat ons ons teen die Satan verset en in die Naam van die Here oor hom heers.
God alleen dra die hoogste gesag. Die gesag van God is nie altyd fisies sigbaar nie, want die gesag van God is geestelik. Daarom is die gesag van die Here nie op dieselfde manier gestruktureer as dié van die wêreld nie.
Iemand wat jy dalk glad nie eers ken nie, kan jou leiding in die geloof gee. As die persoon die waarheid praat, en die reg van die Here aan jou voorhou, sal jy moet luister, want dan is dit die gesag van die Here waaraan jy jou sal moet onderwerp.
Hy kon net sowel gesê het “gehoorsaam jou regering”. Maar die Here doen dit nie; Hy gebruik die beeld van die huisgesin – die plek waar mens die grootste mate van onderlinge liefde en onderwerping aan gesag sal verwag.